KOMMISSIONENS FORORDNING (EF) Nr. 569/96 af 29. marts 1996 om ændring af forordning (EØF) nr. 1362/87 og (EØF) nr. 1158/91 for så vidt angår interventionsopkøb og ydelse af støtte til privat oplagring af skummetmælkspulver, og om ændring af forordning (EØF) nr. 1756/93 om de udløsende begivenheder for landbrugsomregningskursen for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 7, stk. 5, og artikel 28,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), særlig artikel 6, stk. 2, og

ud fra følgende betragtninger:

Rådets forordning (EØF) nr. 1014/68 af 20. juli 1968 om fastsættelse af almindelige regler om offentlig oplagring af skummetmælkspulver (5), senest ændret ved forordning (EØF) nr. 3577/90 (6), blev ophævet ved Rådets forordning (EF) nr. 1538/95 (7) med virkning fra den 1. marts 1996; visse af bestemmelserne i forordning (EØF) nr. 1014/68 blev indføjet i artikel 7 i forordning (EØF) nr. 804/68, som ændret ved forordning (EF) nr. 1538/95; Kommissionens forordning (EØF) nr. 625/78 af 30. marts 1978 om gennemførelsesbestemmelser for offentlig oplagring af skummetmælkspulver (8), senest ændret ved forordning (EF) nr. 1802/95 (9), blev omarbejdet, da den blev tilpasset som følge af ophævelsen af forordning (EØF) nr. 1014/68; den blev derfor også med virkning fra den 1. februar 1996 ophævet ved Kommissionens forordning (EF) nr. 322/96 af 22. februar 1996 om gennemførelsesbestemmelser for offentlig oplagring af skummetmælkspulver (10);

Kommissionens forordning (EØF) nr. 1362/87 af 18. maj 1987 om gennemførelsesbestemmelser til Rådets forordning (EØF) nr. 777/87 for så vidt angår interventionsopkøb og ydelse af støtte til privat oplagring af skummetmælkspulver (11), senest ændret ved forordning (EF) nr. 1137/94 (12), Kommissionens forordning (EØF) nr. 1158/91 af 3. maj 1991 om interventionsorganernes opkøb af skummetmælkspulver ved licitation (13), senest ændret ved forordning (EF) nr. 1802/95, og Kommissionens forordning (EØF) nr. 1756/93 (14), senest ændret ved forordning (EF) nr. 315/96 (15), henviser alle til forordning (EØF) nr. 1014/68 og (EØF) nr. 625/78; der bør i stedet henvises til forordning (EF) nr. 322/96; endvidere bør forordning (EØF) nr. 1158/91 ændres, så at det præciseres, at opkøbsprisen skal beregnes ud fra skummetmælkspulverets proteinindhold;

for så vidt angår støtten til privat oplagring af skummetmælkspulver, er det fastsat i artikel 5 i forordning (EØF) nr. 1362/87, at kontrahenten ved udførsel af skummetmælkspulveret som undtagelse fra gældende bestemmelser kan udlagre produktet efter en kontraktperiode på 30 dage; undtagelsesbestemmelsen anvendes ikke ret meget og vanskeliggør forvaltningen af ordningen unødvendigt; den bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EØF) nr. 1362/87 foretages følgende ændringer:

1) I artikel 1, stk. 3, ændres »forordning (EØF) nr. 625/78« til »Kommissionens forordning (EF) nr. 322/96 (*) . . .

(*) EFT nr. L 45 af 23. 2. 1996, s. 5.«

2) I artikel 2, stk. 2, foretages følgende ændringer:

a) litra a) affattes således:

»a) det skal være fremstillet i en produktionsenhed, der forpligter sig til løbende at føre de i artikel 2, stk. 1, litra b), i forordning (EF) nr. 322/96 omhandlede registre«

b) litra e) affattes således:

»e) de ifølge fællesskabsbestemmelserne gældende maksimalt tilladte niveauer for radioaktivitet skal være overholdt; niveauerne er fastsat i artikel 3 i Rådets forordning (EØF) nr. 737/90 (*); omfanget af den radioaktive kontamination kontrolleres kun, hvis situationen kræver det, og i den nødvendige periode; om nødvendigt fastsættes varigheden og omfanget af kontrolforanstaltningerne efter fremgangsmåden i artikel 30 i forordning (EØF) nr. 804/68.

(*) EFT nr. L 82 af 29. 3. 1990, s. 1.«

3) Artikel 5 ophæves.

Artikel 2

I forordning (EØF) nr. 1158/91 foretages følgende ændringer:

1) I artikel 1, stk. 2, ændres »forordning (EØF) nr. 625/78« til »forordning (EF) nr. 322/96 (*) . . .

(*) EFT nr. L 45 af 23. 2. 1996, s. 5.«

2) Artikel 3, stk. 1, affattes således:

»1. Den bydende kan kun deltage i licitationen:

- for skummetmælkspulver, der er fremstillet i den periode på 21 dage, der går forud for udløbet af fristen for indgivelse af bud; ved anvendelse af bilag III, litra e), andet punktum, i forordning (EF) nr. 322/96 fastsættes denne periode til tre uger

- hvis han skriftligt forpligter sig til at overholde bestemmelserne i artikel 4, stk. 6, i forordning (EF) nr. 322/96.«

3) Artikel 7, stk. 1, andet afsnit, litra c), affattes således:

»c) det lager, hvor det skal leveres; artikel 5 og 6 i forordning (EF) nr. 322/96 finder anvendelse.«

4) Artikel 9 affattes således:

»Artikel 9

Interventionsorganet betaler tilslagsmodtageren opkøbsprisen inden for en periode, der begynder den 120. dag efter skummetmælkspulverets overtagelse og slutter den 140. dag efter denne dato. Betaling sker for hver overtaget mængde, for så vidt kravene i artikel 1, stk. 2, er opfyldt.

Opkøbsprisen beregnes således:

- hvis proteinindholdet i det fedtfri tørstof er på 35,6 % og derover, er opkøbsprisen lig med den i buddet anførte pris

- hvis proteinindholdet i det fedtfri tørstof er på under 35,6 %, men over eller lig med 31,4 %, er opkøbsprisen lig med den i buddet anførte pris, nedsat med et beløb »d«, der beregnes som følger:

d = den tilbudte pris × [(0,356 - proteinindhold) × 1,75].

Proteinindholdet konstateres ved fremgangsmåden i bilag I til forordning (EF) nr. 322/96.«

5) Artikel 10 affattes således:

»Artikel 10

Bestemmelserne i artikel 2 og 3 i forordning (EF) nr. 322/96 finder anvendelse.«

Artikel 3

Del C, afsnit C.I, nr. 1, henholdsvis del D, nr. 3, i bilaget til forordning (EØF) nr. 1756/93 affattes således:

>TABELPOSITION>

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. marts 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 307 af 20. 12. 1995, s. 10.

(3) EFT nr. L 387 af 31. 12. 1992, s. 1.

(4) EFT nr. L 22 af 31. 1. 1995, s. 1.

(5) EFT nr. L 173 af 22. 7. 1968, s. 4.

(6) EFT nr. L 353 af 17. 12. 1990, s. 23.

(7) EFT nr. L 148 af 30. 6. 1995, s. 17.

(8) EFT nr. L 84 af 31. 3. 1978, s. 19.

(9) EFT nr. L 174 af 26. 7. 1995, s. 27.

(10) EFT nr. L 45 af 23. 2. 1996, s. 5.

(11) EFT nr. L 129 af 19. 5. 1987, s. 9.

(12) EFT nr. L 127 af 19. 5. 1994, s. 14.

(13) EFT nr. L 112 af 4. 5. 1991, s. 65.

(14) EFT nr. L 161 af 2. 7. 1993, s. 48.

(15) EFT nr. L 44 af 22. 2. 1996, s. 12.